प्रोन्नति के मुद्दे पर पीयू शिक्षक संघर्ष को तैयार
पटनाविश्वविद्यालय में शिक्षकों के प्रमोशन का पेच एक महीने बाद भी जस का तस है। इस बीच शिक्षकों ने प्रभारी कुलपति डॉ. सुधीर कुमार श्रीवास्तव से कई बार मुलाकात कर निर्णय लेने की मांग की, लेकिन विवि प्रशासन ने इस मामले में कोई कार्रवाई नहीं की है। अब शिक्षक इस मुद्दे पर पीयू प्रशासन से आमने-सामने की लड़ाई की तैयारी में जुटे हैं। प्रमोशन के मुद्दे पर चार मार्च को होने वाली सीनेट की बैठक में हंगामा होना तय है। सूत्र बताते हैं कि कई शिक्षक प्रतिनिधि सीनेट में पीयू शिक्षकों के बेतरतीब प्रोन्नति के मामले को लेकर पीयू प्रशासन को घेरेंगे।
जिन्हेंप्रमोशन मिला वे शिक्षक भी खुश नहीं : पटनाविवि के 32 शिक्षकों को कुलपति डॉ. वाईसी सिम्हाद्रि ने अपने कार्यकाल के अंतिम दिन प्रमोशन दिया। लेकिन इन शिक्षकों को लाभ की देय तिथि में गड़बड़ी हो गई है। ऐसे में ये शिक्षक अपने प्रोन्नति के पैटर्न को लेकर नाराज हैं। वहीं शिक्षकों की बड़ी संख्या वैसी है, जिनका प्रमोशन पीयू प्रशासन ने अबतक लंबित कर रखा है।
पटना| कॉलेजप्राचार्यों को लेकर नया विवाद सामने है कि प्राचार्य शिक्षक हैं या कर्मचारी। इस मामले में पूरे बिहार में शिक्षकों के दो गुट हो गए हैं। एक गुट प्राचार्यों का है जो खुद को शिक्षक बता रहे हैं और दूसरा गुट नियमों का हवाला देते हुए उन्हें शिक्षक मानने को तैयार नहीं है। पीयू प्रशासन ने तो इस मामले में राजभवन से दिशा-निर्देश भी मांगा है तो उधर इसी मुद्दे पर एक मामला पटना हाईकोर्ट में चल रहा है।
शिक्षामंत्रीको भ्रमित करने का आरोप
एकदिन पहले प्राचार्यों का एक प्रतिनिधिमंडल शिक्षामंत्री से मिलकर प्राचार्य के पद को शिक्षकेतर कर्मचारी बताने का विरोध करते हुए इसे विश्वविद्यालय अधिनियम और यूजीसी द्वारा जारी अध्यादेश की अवहेलना बताया। दूसरी ओर पटना विवि अंग्रेजी विभाग के विभागाध्यक्ष डॉ. शिवजतन ठाकुर ने इस पूरे मामले में प्राचार्यों पर आरोप लगाया कि वे शिक्षामंत्री को भ्रमित कर रहे हैं। उन्होंने कहा कि यूनिवर्सिटी एक्ट अमेंडमेंट में सिर्फ लेक्चरर, रीडर और प्रोफेसर पद को शिक्षकों की श्रेणी में रखा गया है।
hin_Deva hin_Deva hin_Deva hin_Deva hin_Deva hin_Deva